Ladin anerkendes som et minoritetssprog i 54 italienske kommuner, som tilhører provinserne Sydtyrol, Trentino og Belluno. Det er ikke muligt at opgøre det præcise antal af ladin-talende, eftersom at det kun er provinserne Sydtyrol og Trentino, der udarbejder opgørelser, som foretages hver tiende år. I Sydtyrol var der ved seneste opgørelse i 2011 i alt 20.548 indbyggere, der erklærede at ladin var deres modersmål. I Trentino var der i 2011 i alt 18.550 indbyggere, der erklærede at ladin var deres modersmål. I Belluno er det anslået, at omkring 3.000 indbyggere har ladin som modersmål. I alt er der i de tre provinser omkring 42.098, der har ladin som modersmål.